Yanka Kupala el xe el pseudonimo de Ivan Daminikavič Lucevič, poeta e scritor biełoruso. El vien considerà uno de i pì grandi scritori bielorusi del venteximo secoło. Inte ła so vita el ga sercà de recuperar e promovare ła lengua bielorusa, difendendoła da ła forte influensa de ła lengua rusa. El ga conposto ła maxor parte de łe so òpare infrà el 1913 e el 1922. Scanpà da łe purghe che łe gheva colpio i intełetuali bielorusi a ła fin de i ani trenta, el xe parò casca baso da un pałaso inte el sentro de Mosca inte el zugno del 1942. Oncora uncò no xe ciaro se el se ga copà o se el xe sta copà dal NKVD.